2017. gada 7. jūnijā Rīkojums Nr. 280

Rīgā (prot. Nr. 29  11. §)

**Par Rīgas konferencei un citu pasākumu organizēšanai piešķirtā finansējuma izmantošanu**

1. Atbalstīt izdevumu segšanu no Ārlietu ministrijas budžeta programmā 97.00.00 "Nozaru vadība un politikas plānošana" Rīgas konferences un citu pasākumu organizēšanai apstiprinātā finansējuma un piešķirt līdzfinansējumu Latvijas Transatlantiskajai organizācijai 70 000 *euro* apmērā un Latvijas Ārpolitikas institūtam 9 000 *euro* apmērā*.*

2. Ārlietu ministrijai normatīvajos aktos noteiktajā kārtībā sagatavot un iesniegt Finanšu ministrijā priekšlikumus par 2017. gada valsts budžeta apropriācijas pārdali starp ekonomiskās klasifikācijas kodiem budžeta programmas 97.00.00 "Nozaru vadība un politikas plānošana" ietvaros.

3. Finanšu ministram pēc šā rīkojuma 2. punktā minētā pieprasījuma saņemšanas normatīvajos aktos noteiktajā kārtībā veikt apropriācijas pārdali.

4. Ārlietu ministrijai sagatavot un noslēgt līgumus ar Latvijas Transatlantisko Organizāciju un Latvijas Ārpolitikas institūtu. Līgumos noteikt šā rīkojuma 1. punktā norādīto finanšu līdzekļu izmantošanas mērķi un paredzēt to izlietojuma kontroli atbilstoši mērķim, kā arī noteikt, ka par grāmatvedības datu pareizību un finanšu līdzekļu izlietojumu atbilstoši mērķim ir atbildīga Latvijas Transatlantiskā Organizācija un Latvijas Ārpolitikas institūts.

Ministru prezidents Māris Kučinskis

Ārlietu ministrs Edgars Rinkēvičs